Бекітемін: 05.12.2022 ж

Бөбекжай – бақша әдіскері:  Ж. Орынғали

| **ТӘРБИЕЛЕУ-БІЛІМ БЕРУ ПРОЦЕСІНІҢ ЦИКЛОГРАММАСЫ** | | | | | |
| --- | --- | --- | --- | --- | --- |
| **Білім беру ұйымы (балабақша/ шағын орталық, мектепалды сыныбы)** | «Балбөбек» бөбекжай-бақшасы МКҚК | | | | |
| **Топ/сынып** | **Кіші топ** | | | | |
| **Тобы, топтың реттік саны, атауы** | «Балапан» тобы | | | | |
| **Балалардың жасы** | **2 жасар балалар** | | | | |
| **Педагогтің аты-жөні** | Ж. Тұрымова | | | | |
| **Жоспардың құрылу кезеңі (апта күндерін, айды, жылды көрсету)** | **05.12 - 09.12.2022 ж.** | | | | |
| **Апта күндері** | ***Дүйсенбі*** | ***Сейсенбі*** | ***Сәрсенбі*** | ***Бейсенбі*** | ***Жұма*** |
|  |  |  |  |  |  |
| **Күн тәртібі** |  |  |  |  |  |
| **Балаларды қабылдау** | Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау. **(сөйлеуді дамыту)** | | | | |
| **Ата-аналармен әңгімелесу, кеңес беру** | Әңгімелесу: "Қыстың негізгі құбылыстарын байқатудың маңызы", "Балаға сұрақтарды қою және сөйлеуді дамыту", "Жыл мезгілдері туралы әңгімелеу". | | | | |
| **Балалардың дербес әрекеті** (баяу қимылды ойындар, үстел үсті ойындары, бейнелеу әрекеті, кітаптар қарау және тағы басқа әрекеттер) | **"Еңбекке баулу"**  Мақсат-міндеттер. Ойын бұрыштарында тұрған ойыншықтардың бірін ойнауға деген қалауын айтуға, көрсетуге, атауға үйрету, ойыннан кейін өз орнына жинауға ынталандыру, мақтау.  **(еңбек дағдылары)** | **"Еңбекке баулу"**  Мақсат-міндеттер. Табиғат бұрышындағы балықтарға жем беруге шақыру (денсаулықтарына рұқсатты ескеру); балықтардың су астындағы тіршілігін бақылауға ынталандыру; қамқорлыққа тәбиелеу.  **(еңбек дағдылары)** | **"Еңбекке баулу"**  Мақсат-міндеттер. Табиғат бұрышындағы өсімдіктердің сарғайып қалған жапырақтарды үзіп, алып тастау әрекетіннің үлгісін және суару үлгісін көрсету.  **(еңбек дағдылары)** | **"Еңбекке баулу"**  Мақсат-міндеттер. Жуыну бөлмесінде жуыну әдебінің үлгісін көрсету; қолдарын сабындауға көмектесу, су ағымы астына өздігінен қоюды қадағалау; қолды сүлгімен сүртуді көрсету; тазалықты сақтау қажеті туралы түсіндіру; орамалдың ілетін орнын, суретін көрсету.  **(еңбек дағдылары)** | **"Еңбекке баулу"**  Мақсат-міндеттер. Үстел ойындары бұрышында сөренің шаңын сүрту және ойыннан кейін, дбөлшектерді орнына салудың үлгісін көрсету; ойыншықтармен ойнағанда тазалық сақтау туралы түсіндіру.  **(еңбек дағдылары)** |
| **"Аққаланы құрастыр" дидактикалық ойыны.**  Мақсат-міндеттер. Балаларды аққаланың денесін үстел бетіне салып құрастыруға ынталандыру; көлемі әртүрлі дөңгелектерді ажыратуға жаттықтыру; жасалған жұмыстың нәтижесіне қуана білу қабілетін дамыту.  Педагог әрбір балаға көлемі үш түрлі, ақ түсті дөңгелектерді, көздер, сәбізден мұрын, шелек пішіндерін жинақтап табақшаға салып ұсынады.  Жұмыс жасалғаннан кейін балалар педагогке ілесіп, көркем сөзді айтып, қимылдар жасайды.  - Аққала денесі дөп-дөңгелек, (қос қолдың сұқ саусақтарымен ауада үлкен шеңберлер сызу)  Дөңгелек басына киген көк шелек, (алақандармен бастың төбесін жабу).  Басады қос аяқтарын маймаңдап, (алақан ұштарымен үстел басын кезекпен соққылау)  Іздері де содан оның дөңгелек. (қос қолдың сұқ саусақтарымен ауада кішкентай шеңберлер сызу).  **(сенсорика, сөйлеуді дамыту)** | **«Көліктермен саяхат» дидактикалық ойыны**  Мақсат-міндеттер. Балаларға заттарды өлшемі бойынша салыстыруға үйретуді жалғастыру: үлкен машинада үлкен аңдар, кішкентай машинада кішкентай аңдар. Қоянның құйрығы қысқа, түлкінің ұзын құйрығы бар.  Құралдар: әртүрлі мөлшердегі машиналар мен ойыншықтар.  **(сенсорика, қоршаған ортамен танысу)** | **«Аққала» саусақ жаттығуы**  Мақсат-міндеттер. Қане, қане балақай, (шапалақ)  Тұрғызамыз аққала! (қармен қалай жасайтындарын қолдарымен көрсету)  Аққаланы айналып, (шеңбер болып айналады)  Ойнаймыз біз шаттана. (шапалақ)  Аққала, аққала  Сені жасап бәріміз,  Айналамыз қуана! (шеңбер болып айналады))  Г.Жетписова  **(сөйлеуді дамыту, дене шынықтыру)** | **«Қоян»**  Мақсат-міндеттер. Тілдерін дамыту, табиғатты сүюді тәрбиелеу.  Ұзын құлақ, сұр қоян,  Естіп қалып сыбдырды,  Ойлы-қырлы жерлерден,  Ытқып-ытқып секірді.  Қарап еді артына,  Қиығын сап көзінің.  Келе жатқан томпаңдап,  Көжегі екен өзінің.  **(қоршаған ортамен танысу, сөйлеуді дамыту)** | **Саусақ жаттығуы.**  Мақсат-міндеттер: қолдың ұсақ моторикасын, жағымды эмоцияларды дамыту, ересекке деген сенімділікті арттыру.  Көмекшілер көп менде,  Күнде еңбектенеді.  Тыным таппай күніге,  Маған көмектеседі.  Бір, екі, үш, төрт, бес,  Демалайық, отыр тез.  Әрлі - берлі қозғалды,  Тырсылдатты жан - жақты.  Бір, екі, үш, төрт, бес,  Жұмысқа кіріс тез.  **(сөйлеуді дамыту)** |
| **Таңертеңгі жаттығу** | 1. Бастапқы қалып аяқтың арасын алшақ қойып, жалау ұстаған қолдарды алда ұстау.  1.1. Жалауларды жоғары көтеріп, оңға және солға желпу (6–8 рет қайталау).  1.2. Бастапқы қалыпқа келу.  2. Бастапқы қалып тік тұру, жалауларды екі қолмен ұстау.  2–1 жерге отырып, жалауларды иық тұсына қою, тұрып жалауларды алға қою (4-5 рет қайталау).  2–2 бастапқы қалыпқа келу.  3. Екі жалауды бір қолға ұстап, бір орында 20-30 сек. секіру.  **(мәдени-гигиеналық дағдылар, дене шынықтыру)** | | | | |
| **Таңғы ас** | **Гигиеналық дағдылар**  Балалардың тәбетін ашу, өздігінен тамақтануға ынталандыру.  - Дастарқанның әдемісін-ай,  Тағамның (ботқаның, көженің, сорпаның, қуырдақтың) дәмдісін-ай.  Тамақты тауысқан балақай  Ең күшті болады. Пай, пай!  **(мәдени-гигиеналық дағдылар, көркем сөз)** | | | | |
| **Ұйымдастырылған іс-әрекетке дайындық** | Балалардың жағымды көңіл-күйлерін қалыптастыру. Ұйымдастырылған іс-әрекетіне бірізділікте жағымды эмоциялық ахуалда ауысу үшін бәсеңдеу дыбыста салмақты әуенжазбасын қосу.  - Қыс келді!  Ду қол шапалақ!  Қыстың тоны аппақ!  Аппақ аула,  Қуанады бала.  Қыс келді!  Ду қол шапалақ!  Д. Ахметова  **(сөйлеуді дамыту)** | | | | |
| **Білім беру ұйымының кестесі**  **бойынша ұйымдастырылған іс-әрекет** | **Дене шынықтыру**  "Алға, Қазақстан!"  Мақсат-міндеттер. Балаларды биіктігі 10 см гимнастикалық орындықтан тепе-теңдікті сақтап жүріп өту іскерліктерін жетілдіру; бір ізбен жүре отырып, кеңістікте дене тепе-теңдігін сақтаудың дағдыларын дамыту; балалардың гимнастикалық орындықтан тепе-теңдікті сақтап жүріп өту жаттығуының техникасын дұрыс жасай білу икемділіктерін жетілдіре отырып, дене, аяқ бұлшықеттерін дамыту. | **Музыка**  "Елімнің елтаңбасы".  Мақсат-міндеттер. Балаларды музыканы тыңдай отырып, жоғары және төмен дыбыстарды ажырата білуге үйрету; музыка мен қимылды үйлесімді жасауға дағдыландыру; Отанға деген сүйіспеншілік сезіміне тәрбиелеу. | **Дене шынықтыру**  "Тальго пойызы".  Мақсат-міндеттер. Балаларды биіктігі 10 см гимнастикалық орындықтан тепе-теңдікті сақтап жүріп өту іскерліктерін; бір ізбен жүре отырып, кеңістікте дене тепе-теңдігін сақтаудың дағдыларын дамыту; балалардың гимнастикалық орындықтан тепе-теңдікті сақтап жүріп өту жаттығуының техникасын дұрыс жасай білу икемділіктерін, ұйымдастырылған іс-әрекетін пысықтау. | **Дене шынықтыру**  "Қалайық қардан аққала".  Мақсат-міндеттер. Балаларды допты қақпаның ішіне қарай домалатуға (арақашықтығы 1-1,5м) үйрету; допты қақпаның ішіне домалатудың техникасын меңгерту; дөңгелек заттардың домалау қасиеттерімен таныстыру. Балаларды допты қақпаның ішіне қарай домалату (арақашықтығы 1-1,5 м), допты қақпаның ішіне домалатудың техникасын дұрыс жасай білу икемділіктерін жетілдіру; қол, дене бұлшық еттерін, дәлдеу қабілеттерін дамыту; кеңістікте допты домалата білудің дағдыларын қалыптастыру; ұйымдастырылған іс-әрекетіне деген қызығушылықтарын арттыру. | **Сурет салудан ойын-жаттығу**  "Бәйтерек".  Мақсат-міндеттер. Балаларды Бәйтерек кескінін бақылай отырып, көлденең қысқа сызықтардың салыну тәсілін игеруге үйрету; қарындашты үш саусақпен ұстап, қысқа сызықтарды тігінен орналасқан бейненің жоғары жағынан төменге қарай көлденең, бірыңғай қимылмен сол жақ қабырғасын оң жақ қабырғасына жеткізіп, салуға жаттықтыру; қарындаш ұшына зер салып, қалдырған ізді тоқтаған жеріне жеткізіп, келесі бастама жерге ауысып, бақылап отыруға дағдыландыру; еліміздің астанасы туралы түсінік беру. |
| **2- таңғы ас** | Тағамның атауын есте сақтауға, тазалыққа бейімдеу. "Тәбетіміз ашылды. Ас болсын!" **(мәдени-гигиеналық дағдылар, сөйлеуді дамыту, көркем сөзді қайталау)** | | | | |
| **Серуенге дайындық** | Балаларды өз киімдерін тануға, атауға, өз шкафын таңбалауыш арқылы табуға үйрету. **(мәдени-гигиеналық дағдылар, дербес әрекет)** | | | | |
| **Серуен** | **Қарды бақылау (қардың жауған алқабы). (қоршаған ортамен танысу, сөйлеуді дамыту, көркем әдебиет)**  Мақсат-міндеттер. Балалардың қыс мезгіліне тән табиғи құбылыс қарды бақылауға деген қызығушылығын ояту; қардың қайда жатқанына көңіл аударып, айтуға ынталандыру.  - Балалар, бәрекелді!  - Қараңдаршы, айналада не жатыр?  - Иә, бұл қар.  - Қар қайда жатыр?  - Айналаның бәрі аппақ.  - Не болған мына далаға?  Ағаштар аппақ тонда,  Бұталар аппақ болған,  Ақ жолдар ізге толған.  **"Қарлы жолдарды басайық" қимылды жаттығуы. (дене шынықтыру, көркем әдебиет)**  Мақсат-міндеттер. Балалардың сапта түзу бағытпен жүріп, екі аяқпен секіріп, жүгіріп, алға жылжу қабілеттерін жетілдіру, тепе-теңдікті сақтау қабілеттерін дамыту, бұлшық еттерін шымыр ету.  Педагог балаларды көркем сөзбен қимылдарға ынталандырады.  - Алдымызда ұзынша  Жайылып тұр жолақша.  Топ-топ етіп басайық,  Қадам басып барайық.  Секіреміз оп-оп!  Біз жүреміз топ боп.  Ал енді біз жүгірейк,  Саптан қалмай, үлгерейік.  Жүгір, жүгір, балақай!  Саптан қалма, балақай!  Жүгіріп болдық, жүрейік,  Тыныс алып, үлгерейік.  Тыныс алып болайық,  Қадам басып, тоқтайық ...  Д. Ахметова | **Аула сыпырушының қыста жұмысын бақылау. (қоршаған ортамен танысу, сөйлеуді дамыту, көркем әдебиет)**  Мақсат-міндеттер. Үлкендердің еңбегі туралы білімдерінт кеңейту, олардың еңбегін бағалай білуге тәрбиелеу.  Күрекшені аламыз,  Жолды қардан тазалаймыз.  Біз көңілді баламыз,  Шаршамаймыз)  -Қыста аула сыпырушыға қандай құралдар қажет? (Сыпырғыш, күрек, қырғыш, шелек.)  -Қыста сыпырушы қандай жұмыс жасайды? (Топтарға кіре берістегі жолдарды тазартады, қоқыстарды жинайды).  -Сыпырушының жұмысы не үшін керек? (Балабақша аумағын таза ұстау үшін).  **Қимылды ойын «Ақ қоян» (дене шынықтыру, көркем әдебиет)**  Мақсат-міндеттер: балаларды мәтінді тыңдауға және мәтінге сәйкес қимылдар жасауға үйрету, секіруді, қол шапалақтауға, мәтіннің соңғы сөзін естігеннен кейін қашуға үйрету, балаларға қуаныш сыйлау.  Ойын шарты:Балалар дөңгеленіп қол ұстасып тұрады, ортада бір бала қоян болады. Балалар барлығы бірлесе қоянды оятуға тырысады.  -Қояным,қояным ұйқыңнан тұршы  Бет-қолыңды жушы,  Айнаға қарашы,  Шашыңды тарашы,  Мәсіңді киш**і**,  Көлегіңді киші. | **Қайыңды бақылау. (қоршаған ортамен танысу, сөйлеуді дамыту, көркем әдебиет)**  Мақсат-міндеттер. Ағаш туралы түсініктерін кеңейту; қайыңның басқа ағаштардан ерекшеленетін ерекшеліктері туралы білімді қалыптастыру; табиғатты қорғауға және қорғауға деген ұмтылысты тәрбиелеу.  Балаларды қайың ағашына апару. Оның діңіне назар аударту. (Ақ, қара жолақтары - сарафанға ұқсайды.) Қыста қайың өте суық болғандықтан, тынығып. Балаларға аязды күндері ағаштар мен бұталардың бұтақтары өте нәзік, тез сынатындығын, сондықтан оларды қорғауға, сындырмау керектігін түсіндіру.  Қысында да шырайлы,  Жасыл шырша ұнайды.  Түні бойы жауды қар,  Салбырады сәнді тал.  Сырғалы қайың, ақ қайың,  Баптайын, күтіп, сақтайын.  **«Көпіршік» қимылды ойыны. (дене шынықтыру, көркем әдебиет)**  Мақсат-міндеттер: балаларды шеңбер құруға, оны кеңірек, тар етіп жасауға, қимылдарды айтылған сөздермен үйлестіруге үйрету.  Балалар бір-біріне жақын тұрып, қолдарын біріктіріп шеңбер құрады. Тәрбиеші:  Көпіршікті үрлейміз!  Үлкен ғып үрлейміз!-дейді.  Осылай тұрамыз, бірақ жарылып кетпейміз.  Балалар шеңберді кеңейтіп, тәрбиеші «Көпіршік жарылды» дегенше, қол ұстасып тұрады. Балалар еңкейіп: «шапалақ, ш-ш-ш» деп айтады. Тәрбиеші көпіршіктің жарылып, одан ауа шығатынын түсіндіреді. Содан кейін балалар қайтадан көп**іршікті үрлейді.** | **Қысқы ауа райын бақылау. (қоршаған ортамен танысу, сөйлеуді дамыту, көркем әдебиет)**  Мақсат-міндеттер. Балаларға қыс мезгілі жөнінде жалпы ұғымдар беру, қыстың ауа райы бұлтты және ашық, суық болуына көңіл аудару, адамдардың жылы киінгенін байқату; зейінді, ойлау қабілетін дамыту.  - Балалар, айналаға қараңдаршы.  - Иә, айналада қар жатыр.  - Аспанымыз сұр (көгілдір).  - Бірақ қыста күн суық.  - Адамдарға қараңдаршы, жылы киінді.  - Біз нені кидік?  Балалар жауап бермей жатса да, үстіне көрсете де алады.  - Қыс мезгілі. Суықта  Қар жауады қалықтап.  Қар жауады қалыптап,  Аппақ қабықпен қаптап.  Қыс мезгілі. Аппақ қала.  Ақ көшелер. Ақ сала.  Ақ көшелер. Ақ сала.  Аулада тұр аққала.  Д. Ахметова.  **"Машиналар жүреді" қимылды ойыны. (дене шынықтыру, сөйлеуді дамыту)**  Мақсат-міндеттер. Балаларды қызыл, жасыл не сары түсті таңбалауыштардың біріне сәйкес қимылдарды жасауға үйрету; топтасып, бір-біріне соғылмай жүре білу дағдыларын қалыптастыру; жағымды әсерлерге бөленуге тәрбиелеу.  Педагог балаларға кезегімен қызыл, сары және жасыл таңбалауыштарды көрсетіп жатып, белгілі таңбалауышқа сай қимылдарды жасауды ұсынады:  - жасыл таңбалауыш - қолға рульді ұстаған ұқсап, ары-бері, жан-жаққа бағыттап жүгіру;  - сары таңбалауыш - орнында тоқтап, шапалақтау,  - жасыл таңбалауыш - жерге шоқайып отыру.  - Бағдаршамда жасыл шам -  Жол ашық, машиналар.  Бағдаршамда сары шам -  Шапалақта, балалар.  Бағдаршамда қызыл шам -  Тоқтасын машиналар.  Ойын екі рет өткізіледі. | **Қысқы шыршаны бақылау. (қоршаған ортамен танысу, сөйлеуді дамыту, көркем әдебиет)**  Мақсат-міндеттер. Балалардың шырша ағашы туралы ұғымдарын қалыптастыру, оның ақ қар астында жасыл болып тұрғанын байқату; шыршаның үшкір қылқандарын ұстатып, жапырақтарға ұқсамайтыны, түсіп қалмайтынына назар аудару; шыршаны қабылдаудан жағымды әсер алуға тәрбиелеу.  Педагог балаларды жасыл шырша алдына алып келеді.  Аулада шырша өспеген болса, педагог жасанды пластиктен шыршаны уақытша учаскіге шығарып қоя алады.  - Балалар, мынау не?  - Жарайсыңдар, бұл шырша.  - Қараңдаршы, шырша ағашы бізге қуанып тұрған сияқты.  "Шырша".  Қызық-думан күн келді,  Жасыл шырша түрленді.  Аяз сүйіп, терленді,  Үйге кірді төрледі.  Ә. Табылдиев  **"Шыршаны айнала билейік" қимылды жаттығу. (дене шынықтыру, сөйлеуді дамыту)**  Мақсат-міндеттер. Балаларды шыршаға қарап, қызықты қимылдарды жасап, көтеріңкі көңіл-күйге бөленуге баулу.  Педагог балаларға алдын-ала безендірілген шыршаны көрсетеді.  – Шыршаға қараңдар,  Таңқалып қалмаңдар.  Бұтақтағы ойыншықпыз,  Шеңбердегі аюмыз.  Енді, біз түлкіміз,  Түлкі болып жүрміз.  Қоянмен біргеміз,  Бірге секіреміз.  Балалар педагогтің көрсетуіне еліктеп, жабайы аңдарға тән қимылдарды орындайды.  Балықтай жүземіз,  Үндемей күлеміз. |
| **Серуеннен оралу** | Өз шкафын белгі бойынша тауып алуға, өз киімін өздігінен шешуге, өз қажеттері жайында айтуға машықтандыру. **(мәдени-гигиеналық дағдылар, дербес әрекет)** | | | | |
| **Түскі ас** | **Гигиеналық дағдылар**  Балалардың тәбетін ашу, өздігінен тамақтануға ынталандыру.  - Дастарқанның әдемісін-ай,  Тағамның (ботқаның, көженің, сорпаның, қуырдақтың) дәмдісін-ай.  Тамақты тауысқан балақай  Ең күшті болады. Пай, пай!  **(мәдени-гигиеналық дағдылар, көркем сөз)** | | | | |
| **Күндізгі ұйқы** | Балалардың тыныш ұйықтауына жағымды жағдай туғызу. | | | | |
| **Бірте-бірте тұрғызу, сауықтыру шаралары** | **Керуеттегі жаттығулар**  Көзімізді ашайық  Аунап, қунап алайық ,  Ұйқымызды ашайық  "Самал жел" - іште жатып, қолдары дене бойында. Бастарын сәл көтеріп, жел соққанын келістіру:  "Ф-ф-ф".  "Желдің желпуі" - іште жатып, қолдары дене бойында, қолдарын екі жаққа созу.  "Жел бұлттарды айдайды" - тізені құшақтап жату. Аяқты құшақтап денемен адына-артына тербелу.  **(мәдени-гигиеналық дағдылар, дене шынықтыру)** | | | | |
| **Бесін ас** | Алдына қойған асқа назар аударту; дастарқан басында отыру мәдениеті, тамақтану мәдениетіне баулуға бағытталған жеке-дара жұмыс; этикет ережелері. **(мәдени-гигиеналық дағдылар)** | | | | |
| **Балалардың дербес әрекеті** (баяу қимылды ойындар, үстел үсті ойындары, бейнелеу әрекеті, кітаптар қарау және тағы басқа әрекеттер) | **Қоршаған ортамен танысудан ойын-жаттығу**  "Алтын балық".  Мақсат-міндеттер. Балаларды аквариуммен және аквариумдағы балықтардың дене құрымылымы мен тіршілік ерекшеліктерімен таныстыру; балықтар туралы түсінік беру; көлде жүзетін балықтар мен аквариумдағы балықтардың айырмашылығы туралы білімдерін кеңейту. | **Көркем әдебиеттен ойын-жаттығу**  "Менің Отаным".  Мақсат-міндеттер. Балаларды Е. Өтетілеудің "Менің Отаным" өлеңін мәнерлеп, жатқа айтуға үйрету; Отан, Қазақстан туралы негізгі ұғымдармен таныстыру; өлең жолдарын оқуда жағымды эмоцияларға бөленуге жағдай жасау. Балалардың тілін, зейінін, қабылдау қабілетін, есте сақтауын дамыту. | **"Мен түлкімін, түлкімін" аз қимылды ойыны.**  Мақсат-міндеттер. Балаларды жүргізушінің сөздерін мұқият тыңдап, сонымен қоса алаңда еркін қимылдап, сигнал бойынша өз орындарына жылдам өтуге жаттықтыру; зейінді, ойлау қабілетін дамыту; шапшаңдыққа, зеректікке тәрбиелеу.  Шарты: педагог түлкіні сомдайды, балалар ойыншылар болады; "түлкінің" сөздері аяқталған кезде балалар орындықтарға тезірек өтеді.  Педагог қауіпсіздікті сақтау мақсатында балаларды асықтырмайды. Ойын балалардың өз орындарына өтіп, тынышталуына, өзін-өзі басқаруына ықпал етеді.  - Балалар, мен түлкі болайын. Мен сендерге әдемі ән айтып, алаңға серуенге шақырамын. Мен ән айтқанды тоқтатқанда өз орындарыңа барып, тез отыра қаласыңдар. Орындарыңа отырмасаңдар, мен орынды басып аламын. Бастайық.  - Мен түлкімін, түлкімін,  Қулықпен өтер күнім.  Қаласам алдай саламын,  Орынды басып аламын.  Д. Ахметова  Педагог сөздерді әндетіп айтып жүруі керек. | **Құрастырудан ойын-жаттығу**  "Жүргінші жолы".  Мақсат-міндеттер. Балаларды кірпіштен "ала жолақты жүргінші жолын" жасауға үйрету; кірпіштерді бір бағытта көлденең тізіп, жатқызу қабілетін игеруге дағдыландыру; жасалған өнімнің үлгіге сай болуын және өз іс-әрекетінің нәтижесіне шаттану қабілетін арттыру. Балалардың құрылыс материалдарының қасиеттерін қабылдауы мен кеңістікте бағдарлау қабілеттерін жетілдіру; қолдың ұсақ моторикасын, зейіні мен байқағыштығын және түйсігін дамыту. | **Музыкадан ойын-жаттығу**  "Елімнің рәміздері".  Мақсат-міндеттер. Балалардың музыканы тыңдау барысында жоғары және төмен дыбыстарды ажырата білу қабілеттерін дамыту; "Отан" сөзін естіген кезде жағымды эмоцияларды білдіруге ынталандару. |
| **Балалармен жеке жұмыс** | **"Артығын тап" дидактикалық ойын.**  Мақсат-міндеттер: балаларға артық затты табуға үйрету; ойлау қабілетін, зейінін дамыту.  Тәрбиеші балаларға бірқатар суреттерді ұсынады: мысалы, қар, шана, доп (доп артық, өйткені қыс мезгіліне қатысты емес)  **(сөйлеуді дамыту, қоршаған ортамен танысу)** | **Қысқыштармен ойналатын ойын. Саусақтарға арналған жаттығу.**  Мақсат-міндеттер: қолдың ұсақ моторикасын дамыту; тақпақтағы сөздердің ырғақтарына, педагогтің үлгісіне еріп, сөздерді қайталауға ынталандыру; жағымды эмоцияларды дамыту.  Ойын шарты. Жануарлардың құйрығын тауып қыстырғышпен қыстырып біріктіреді. Ол баланың ұсақ қол моторикасын дамытады, ақыл-ойының, тілінің дамуына зор ықпал етеді.  **(сенсорика, қоршаған ортамен танысу, сөйлеуді дамыту)** | **"Қоянды үйретейік" (артикуляциялық жаттығу).**  Мақсат-міндеттер: көркем сөзге деген қызығушылықты тудыру; ырғақты, дыбыстың сипатын сезіну қабілеттерін қалыптастыру.  Балаларға қоянға көмектесуді ұсыну. Ол үшін тәрбиеші көрсеткен қимылдарды бірлесіп жасау:  А) ауызды ашу:  - Қоян, аузыңды аш! Міне осылай! Міне осылай!  Б) тістерді көрсету:  - Қоян, тістеріңді көрсетші! Міне осылай! Міне осылай!  В) тілді көрсету:  - Қоян, тіліңді көрсетші! Міне осылай! Міне осылай!  Г) Сәбізді тістеу:  - - Мен сәбізді тістедім! Әй! Әй! Әй!  Д) еріндерді жалау:  - Қоян барлық сәбізді жеді. Оған дәмді сәбіз ұнады. Ол ернін жалады. Міне осылай! Міне осылай! Ал балалар ернін майлықпен сүртеді.  - Рахмет! - деді қоян орманға қашып кетті.  Әр жаттығуды 3 рет балалармен қайталау.  **(сөйлеуді дамыту)** | **Саусақ жаттығуы «Қысқы көңіл көтеру»**  Мақсат-міндеттер. Балаларды мәтінге сәйкес саусақ қимылдарын жасай отырып, жеке сөздерді қайталауға шақыру; жаттығу нәтижесінде жағымды эмоцияларды дамыту.  Қыста біз не істегенді жақсы көреміз?  Ақ шанамыз зырлайды,  Ақ қар оны шыңдайды.  Біреу шаңғы тебеді,  Біреу мұзда сырғанайды,  Ал біреу қардан аққала соғады.  **(сөйлеуді дамыту)** | **«Суық - жылы» ойыны**  Мақсат-міндеттер. Балалар кілемге малдас құрып отырады.  Тәрбиеші: «Балалар, суық жел соқты»-дейді.  Балалар қолдарын кеудесіне айқастыра, қорыққан кейіп көрсетеді.  Тәрбиеші: «Бірақ күн шықты. Күн жып-жылы болды» -дегенде, балалар демалады, жүгіріп ойнайды.  Тәрбиеші әрекеттерді орындайды, ал балалар оған еліктейді.  **(дене шынықтыру, қоршаған ортамен танысу)** |
| **Серуенге дайындық** | **"Киім-кешектер мен аяқ киімді таза ұстау туралы".**  Мақсат-міндеттері: балаларда мәдени-гигиеналық дағдыларды, өз-өзіне қызмет ету дағдыларын қалыптастыру.  Киім-кешектер мен аяқ киімдерді таза ұстаудың маңыздылығы жайлы айту, «тиянақтылық», «ұқыптылық» түсініктерімен таныстыру, киімдегі олқылықты байқауды үйрету. **(мәдени-гигиеналық дағдылар, дербес әрекет)** | | | | |
| **Серуен** | Түскі уақыттаға серуендегі бақылауды жалғастыру. **(қоршаған ортамен танысу, сөйлеуді дамыту, көркем әдебиет)** | | | | |
| **Серуеннен оралу** | Өз шкафын белгі бойынша тауып алуды, өз киімін өзі шешуді, өз қажеттері жайында айтуды үйрету. **(дербес қимыл әрекеті)** | | | | |
| **Балалардың дербес әрекеті** (баяу қимылды ойындар, үстел үсті ойындары, бейнелеу әрекеті, кітаптар қарау және тағы басқа әрекеттер) | Кітап бұрышында: өткен тақырыптар бойынша суреттерді қарау, сипаттау; ертегілерді есте жаңғырту, кейіпкерлердің сөздерін қайталау. **(коммуникативті дағдылар, сөйлеуді дамыту, қазақ тілі, көркем әдебиет)**  Музыкалық аспаптармен ойындар. Ертеңгілікке дайындық, қыс тақырыбына байланысты әндер. **(музыка)**  Өнер бұрышында қыс мезгілін бояу суреттерін бояту, аққала мүсіндеу және жапсыру жұмыстарын жасау. **(шығармашылық дағдылар, жапсыру, мүсіндеу, сурет салу)**  Еркін рөлдік ойындар. | | | | |
| **Балалардың үйге қайтуы** (ата-аналарға кеңес) | Әңгімелесу: "Қыстың негізгі құбылыстарын байқатудың маңызы", "Балаға сұрақтар қою және сөйлеуді дамыту". | | | | |